CELEX: C2007/269/118
Language: sl
Date: 2007-11-10 00:00:00
Title: Zadeva T-357/07: Tožba, vložena 19. septembra 2007 – Focus Magazin Verlag proti UUNT – Editorial Planeta (FOCUS Radio)

10.11.2007   
            
            
               SL
            
            
               Uradni list Evropske unije
            
            
               C 269/65
            
         Tožba, vložena 19. septembra 2007 – Focus Magazin Verlag proti UUNT – Editorial Planeta (FOCUS Radio)
   (Zadeva T-357/07)
   (2007/C 269/118)
   Jezik, v katerem je bila tožba vložena: angleščina
   Stranke
   
      Tožeča stranka: Focus Magazin Verlag GmbH (Muenchen, Nemčija) (zastopnik: B. C. Müller, odvetnik)
   
      Tožena stranka: Urad za usklajevanje na notranjem trgu (znamke in modeli)
   Druga stranka pred odborom za pritožbe: Editorial Planeta, SA (Barcelona, Španija)
   Predlogi tožeče stranke
   
               —
            
            
               Točke 1, 3 in 4 odločbe z dne 30. julija 2007 četrtega odbora za pritožbe Urada za usklajevanje na notranjem trgu v postopku z ugovorom št. B 516 742 (prijava znamke Skupnosti št. 2 340 289) naj se razveljavijo;
            
         
               —
            
            
               izpodbijana odločba iz prve alinee naj se spremeni, da se lahko registrira izpodbijana prijava znamke Skupnosti za naslednje proizvode in storitve:
               
                           —
                        
                        
                           razred 9 – računalniki in oprema za obdelavo informacij; računalniški spomini; magnetni nosilci vseh vrst, ki vsebujejo informacije, ter nosilci zvoka in slike, zlasti diskete, CD-ROM-i, DVD-ji, čipi, kodirane magnetne kartice, video kasete, kompaktne plošče CD-ji [audio, video]; zbirke informacij, zbranih na nosilcih podatkov;
                        
                     
                           —
                        
                        
                           razred 16 – tiskovine (izdelki tiskarn), knjižice, revije, časopisi, knjige, nalepke, koledarji, pisarniški pripomočki (razen pohištva), učni material in učna sredstva (razen naprav), iz razreda 16;
                        
                     
                           —
                        
                        
                           razred 41 – razvedrilo, med drugim radijske oddaje za zabavo, zabavne prireditve, nastopanje v živo, športne in kulturne dejavnosti iz razreda 41.
                        
                     
         
               —
            
            
               toženi stranki naj se naloži plačilo stroškov postopka.
            
         Tožbeni razlogi in bistvene trditve
   
      Prijavitelj znamke Skupnosti: Tožeča stranka.
   
      Zadevna znamka Skupnosti: Besedna znamka „FOCUS Radio“ za proizvode in storitve iz razredov 9, 16, 35, 38, 41 in 42 – prijava št. 2 340 289.
   
      Imetnik znamke ali znaka, navajanega v postopku z ugovorom: Editorial Planeta, SA.
   
      Znamka ali znak, navajan v postopku z ugovorom: Nacionalne figurativne in besedne znamke „FOCUS MILENIUM“, „PLANETA FOCUS“ in „PLANETA FOCUS 99“ za proizvode in storitve iz razredov 9, 16 in 41.
   
      Odločba oddelka za ugovore: Delna ugoditev ugovoru.
   
      Odločba odbora za pritožbe: Delna razveljavitev odločbe oddelka za ugovore in delna razveljavitev prijave znamke Skupnosti.
   
      Navajani tožbeni razlogi: Kršitev člena 8(1)(b) Uredbe Sveta št. 40/94, saj med spornimi znamkami ni nobene upoštevne podobnosti, torej ni verjetnosti zmede.